Pranciškus Šatkus

Pranciškus (Pranas) Šatkus (1901 m. gruodžio 17 d. Melagiškės k., Batakių vls., Raseinių aps., Kauno gub., Rusijos imperija – 1986 m. Salantuose, Kretingos r.) – Lietuvos katalikų bažnyčios kunigas, politinis kalinys, tremtinys, disidentas.

 Biografija 
Baigęs Kauno dvasinę seminariją, 1931 m. gegužės 30 d. buvo įšventintas kunigu ir paskirtas vikaru į Rietavo bažnyčią. 1931–1932 m. dirbo vikaru Šilutėje, 1932–1933 m. – Kartenoje, 1933 m. – Tirkšliuose, 1933–1935 m. – Luokėje. 1935 m. paskirtas Degučių parapijos, 1936 m. – Pajūrio, 1938 m. – Didkiemio, 1941 m. – Stulgių, 1943 m. – Kaunatavos parapijos klebonu.Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 13. – P. 59, 93, 97

1945 m. birželio 9 d. enkavedistų Kaunatavoje suimtas,Šidlauskas Gintaras. SSRS okupacinės valdžios represuotų, sunaikintų Telšių vyskupijos dvasininkų žinynas. – Žemaičių vyskupystės muziejus [interaktyvus], 2004 kalintas Telšiuose, nuo 1945 m. lapkričio 22 d. – Šiauliuose. LSSR NKVD kariuomenės karinio tribunolo 1946 m. liepos 31 d. nuteistas 10 metų lagerio ir 5 metams tremties, 1946 m. rugpjūčio 31 d. išvežtas į Ustvymlagą, Komija, Rusijos TFSR.Lietuvos gyventojų genocidas 1944–1947. – Vilnius: Lietuvos gyventojų genocido ir rezistencijos tyrimo centras, 2005. – T. 2 (Š–Ž). p. 28 Paleistas 1954 m. rugsėjo 22 d. 

Grįžęs į Lietuvą, buvo paskirtas Salantų bažnyčios altarista. Nuo 1956 m. dirbo Vaičaičių, nuo 1959 m. – Ylakių, nuo 1961 m. – Darbėnų, nuo 1963 m. – Salantų, nuo 1973 m. – Šateikių parapijos klebonu. 1982 m. vėl tapo Salantų bažnyčios altarista. Klebonaudamas Salantuose naujai išdažė bažnyčią.Katalikų kalendorius žinynas 1987. – Kaunas, 1987 – P. 240Kazys Misius, Romualdas Šinkūnas. Lietuvos katalikų bažnyčios: Žinynas. – Vilnius: Pradai, 1993. – P. 379 

Dalyvavo disidentinėje veikloje: pasirašė Telšių vyskupijos kunigų protesto pareiškimus SSKP generaliniams sekretoriams Leonidui Brežnevui ir Jurijui Andropovui.Lietuvos katalikų bažnyčios kronika. – T. 7, Nr. 55. – P. 323. – Nr. 57. – P. 446 

Mirė Salantuose, palaidotas bažnyčios šventoriuje.

 Literatūra 
 Kunigų kapai Gargždelėje ir jų tekstai. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 13. – P. 472
 Paulius Vaniuchinas. Iš Salantų bažnyčios praeities. III dalis. – Nuo Skilandžių iki Salantų... Salantai. Gimtojo miesto praeitis

 Šaltiniai 

 Nuorodos 
 salantiškis.lt
 SSRS okupacinės valdžios represuotų, sunaikintų Telšių vyskupijos dvasininkų žinynas 

Šatkus, Pranas
Šatkus, Pranas